Komisijos nuomonė dėl per didelio deficito buvimo Maltoje – Europos Bendrijos steigimo sutarties 104 straipsnio 5 dalies taikymas /* SEK/2004/0809 galutinis */





Briuselis, 24.06.2004 SEK(2004) 809 galutinis KOMISIJOS NUOMONĖ dėl per didelio deficito buvimo Maltoje – Europos Bendrijos steigimo sutarties 104 straipsnio 5 dalies taikymas PAAIŠKINAMASIS MEMORANDUMAS 2004 m. balandžio mėn. 7 d. Komisija paskelbė 2004 m. pavasario prognozes[1] Pagal šias prognozes, kuriose atsižvelgiama į Maltos 2004 m. kovo mėn. pateiktus duomenis, bendrasis vyriausybės sektoriaus biudžeto deficitas Maltoje padidėjo nuo 5,7% BVP 2002 metais iki 9,7% BVP 2003 metais (iš kurių 3,2% BVP buvo dėl vienkartinės operacijos), tokiu būdu viršydama 3% BVP sutarties pamatinę vertę. Remdamasi šiais prima facie duomenimis, Komisija pradėjo per didelio deficito procedūrą Maltai 2004 m. gegužės mėn. 12 d., priimdama Sutarties 104 straipsnio 3 dalyje numatytą ataskaitą[2] 2004 m. gegužės mėn. 21 d. Komisija gavo Maltos susiliejimo programą, kurioje pasitvirtino 2003 m. 9,7% BVP deficito rodiklis. Perviršinio deficito tvarkos (PDT) taikymas reglamentuojamas Sutarties 104 straipsnyje ir Tarybos reglamente (EB) Nr. 1467/97 „dėl perviršinio deficito procedūros įgyvendinimo paspartinimo ir paaiškinimo“, kuris yra įtrauktas į Stabilumo ir augimo aktą[3]. Valstybėms, kurios 2004 m. gegužės mėn. 1 d. prisijungė prie ES, taikomos išlygos su nukrypti leidžiančia nuostata; jos turi vengti per didelio deficito, bet joms negali būti taikomos 104 straipsnio 9 ir 11 dalyse numatytos sankcijos. Komisijos ataskaitoje pagal Sutarties 104 straipsnio 3 dalį daroma išvada, kad deficito padidėjimas 2003 metais virš Sutartyje numatytos 3% BVP bazinės reikšmės nebuvo sukeltas kokio nors neįprasto įvykio, kurio Maltos valdžios organai negalėjo kontroliuoti, kaip nebuvo jis sukeltas ir Stabilumo ir augimo pakte numatyto didelio ekonominio nuosmukio. 2004 m. plėtros atžvilgiu, ataskaitoje daroma išvada, kad bendrasis vyriausybės sektoriaus biudžeto deficitas gali sumažėti, bet vis tiek viršys 3% BVP. Pavyzdžiui, Komisijos 2004 m. pavasario prognozėje numatoma, kad bendrasis vyriausybės sektoriaus biudžeto deficitas sieks 5,9% BVP 2004 m., kas viršija Maltos valdžios organų susiliejimo programoje numatytą 5,2% BVP rodiklį. Remiantis Komisijos 2004 m. pavasario prognozėmis, Komisijos ataskaitoje taip pat daroma išvada, kad skolų ir BVP santykis, kuris 2003 m. siekė 72,0% BVP, ir toliau nukryps nuo Sutartyje numatytos 60% bazinės reikšmės 2004 m. Pavyzdžiui, Komisijos 2004 m. pavasario prognozėje numatoma, kad skolų santykis sieks 73,9% BVP 2004 m., kas viršija Maltos valdžios organų susiliejimo programoje numatytą 72,1% BVP rodiklį. Sutarties 104 straipsnio 4 dalyje numatoma, kad „114 straipsnyje minimas Komitetas (t.y. Ekonomikos ir finansų komitetas) turi pateikti nuomonę dėl Komisijos ataskaitos“. Komitetas paskelbė savo nuomonę 2004 m. gegužės mėn. 24 d., pritardamas Komisijos ataskaitoje pateiktam vertinimui. Būtent Komitetas padarė išvadą, kad biudžeto problema Maltoje parodė per didelio deficito buvimą pagal abu 104 straipsnio 2 dalyje numatytus kriterijus tokiems deficitams nustatyti. Kitų susijusių veiksnių nagrinėjimas, ypač laikotarpio vidurio biudžeto pozicijos ir valstybės investicijų santykio, nepakeitė pačiais kriterijais paremto vertinimo. Komitetas taip pat nutarė, jog gali būti, kad bendrasis vyriausybės sektoriaus biudžeto deficitas ir toliau viršys Sutartyje numatytą bazinę reikšmę 2004 m. ir kad bendroji vyriausybės skola ir toliau viršys Sutartyje numatytą 60% BVP bazinę reikšmę 2004 m. Išnagrinėjusi atitinkamus ataskaitoje minimus veiksnius ir atsižvelgdama į Komiteto nuomonę, Komisija laikosi nuomonės, kad Maltoje egzistuoja per didelis biudžeto deficitas. Ši Komisijos 2004 m. birželio mėn. 24 d. priimta nuomonė skirta Tarybai, kaip numatyta Sutarties 104 straipsnio 5 dalyje. Komisija rekomenduoja, kad Taryba priimtų atitinkamą sprendimą pagal 104 straipsnio 6 dalį. Be to, šia rekomendacija Komisija pateikia Tarybai rekomendaciją dėl Tarybos rekomendacijos Maltai siekiant išspręsti per didelio deficito problemą, kaip numatyta Sutarties 104 straipsnio 7 dalyje. KOMISIJOS NUOMONĖ dėl per didelio deficito buvimo Maltoje – Europos Bendrijos steigimo sutarties 104 straipsnio 5 dalies taikymas BENDRIEJI SVARSTYMAI Pagal Sutarties 104 straipsnį valstybės narės turi vengti per didelio vyriausybės sektoriaus biudžeto deficito. Ši nuostata taikoma ir valstybėms narėms su nukrypti leidžiančia nuostata, t.y. visoms šalims, įstojusioms į ES 2004 m. gegužės mėn. 1 d. Sprendimai dėl per didelio deficito buvimo reglamentuojami per didelio deficito procedūros (EDP), numatytos Sutarties 104 straipsnyje ir Tarybos reglamente (EB) Nr. 1467/97, kuris yra Stabilumo ir augimo pakto ([4]) dalis. Sutarties 104 straipsnio 2 dalyje reikalaujama, kad Komisija stebėtų biudžeto būklės pasikeitimus ir vyriausybės skolų kiekius valstybėse narėse didelėms klaidoms nustatyti. Ypač Komisija turi tikrinti atitikimą biudžeto planui pagal dviejus kriterijus: pagal planuoto arba tikrojo vyriausybės sektoriaus biudžeto deficito ir bendrojo vidaus produkto (BVP) santykį ir vyriausybės skolų ir BVP santykį. Šių kintamųjų statistikos duomenys pateikiami Komisijos remiantis valstybių narių ataskaitomis. Sutarties 104 straipsnio 3 dalyje reikalaujama, kad Komisija parengtų ataskaitą, jeigu šalis neatitinka 104 straipsnio 2 dalyje nustatytų vieno arba abejų kriterijų reikalavimų arba jeigu, nepaisant to, kad šalis atitinka kriterijų reikalavimus, Komisija laikosi nuomonės, kad šioje valstybėje narėje egzistuoja per didelio deficito rizika. Komisijos ataskaitoje taip pat atsižvelgiama į tai, ar vyriausybės sektoriaus biudžeto deficitas viršija vyriausybės išlaidas investicijoms bei visus kitus susijusius veiksnius, įskaitant laikotarpio vidurio valstybės narės ekonomikos ir biudžeto pozicijas, kaip reikalaujama Sutarties 104 straipsnio 3 dalyje. Remdamasi 2004 m. pavasario prognozėmis, kuriose buvo atsižvelgiama į 2004 m. kovo mėn. Maltos pateiktus duomenis, Komisija priėmė tokią ataskaitą Maltai 2004 m. gegužės mėn. 12 d. Vėliau, kaip numatyta 104 straipsnio 4 dalyje, Ekonomikos ir finansų komitetas pateikė nuomonę dėl Komisijos ataskaitos 2004 m. gegužės mėn. 24 d. Sutarties 104 straipsnio 5 dalyje reikalaujama, kad Komisija skirtų savo nuomonę Tarybai, jeigu ji mano, kad valstybėje narėje egzistuoja arba gali atsirasti per didelis deficitas. Išvadoms, ar egzistuoja arba gali atsirasti per didelis deficitas, padaryti, Komisija mano, kad turi būti atsižvelgiama į i) jos pačios ataskaitos išvadas ir ii) Ekonomikos ir finansų komiteto nuomonę dėl jos. Remdamasi šiais elementais, Komisija apibrėžė kelis svarstymus Maltos atžvilgiu. SVARSTYMAI DĖL MALTOS 1. Bendrasis vyriausybės sektoriaus biudžeto deficitas Maltoje 2003 m. siekė 9,7% BVP (iš kurių 3,2% BVP buvo dėl vienkartinės operacijos), žymiai virš Sutartyje numatytos 3% BVP bazinės reikšmės. Jis padidėjo palyginti su 2002 m. deficitu (5,7% BVP). 2. Bendrojo vyriausybės sektoriaus biudžeto deficito perviršis virš 3% BVP bazinės reikšmės 2003 m. nebuvo sukeltas kokio nors neįprasto įvykio, kurio Maltos valdžios organai negalėjo kontroliuoti, kaip nebuvo jis sukeltas ir Stabilumo ir augimo pakte numatyto didelio ekonominio nuosmukio. 3. Tikrasis bendrojo vyriausybės sektoriaus biudžeto deficito rodiklis 2003 m. buvo 5,1 procentų BVP didesnis už 2002 m. lapkričio mėn. planuotą reikšmę, kai buvo patvirtinamas 2003 m. biudžetas. Toks padidėjimas buvo siejamas su neigiama išorine aplinka, nedideliu ES – pagrindinio Maltos prekybos partnerio – augimu ir valstybės finansų būklės pablogėjimu, dar apsunkintu padidėjusių vyriausybės išlaidų, susijusių su 3,2% BVP įvertintais vienkartinės operacijos kaštais. 4. Bendrosios vyriausybės investicijos 2003 m. siekė 5,7% BVP, palyginti su 9,7% BVP bendruoju vyriausybės sektoriaus biudžeto deficitu. 5. Bendrasis vyriausybės sektoriaus biudžeto deficitas ir toliau viršys Sutartyje nustatytą bazinę reikšmę 2004 m. Pavyzdžiui, Komisijos 2004 m. pavasario prognozėje numatoma, kad bendrasis vyriausybės sektoriaus biudžeto deficitas Maltoje sieks 5,9% BVP 2004 m., kas viršija Maltos valdžios organų 2004 m. gegužės mėn. susiliejimo programoje numatytą 5,2% BVP rodiklį. 6. Bendrųjų vyriausybės skolų ir BVP santykis, kuris 2003 m. siekė 72,0% BVP, ir toliau nukryps nuo Sutartyje numatytos 60% bazinės reikšmės 2004 metams. Pavyzdžiui, Komisijos 2004 m. pavasario prognozėje numatoma, kad bendrųjų vyriausybės skolų santykis sieks 73,9% BVP 2004 m., kas viršija Maltos valdžios organų susiliejimo programoje numatytą 72,1% BVP rodiklį. IŠVADOS Maltos biudžeto būklės stebėjimas ir ypač atitikimo 104 straipsnio 2 dalyje numatytiems kriterijams patikrinimas privertė Komisiją parengti ataskaitą pagal Sutarties 104 straipsnio 3 dalį. Išnagrinėjusi atitinkamus šioje ataskaitoje ištirtus veiksnius ir atsižvelgdama į Ekonomikos ir finansų komiteto nuomonę, Komisija laikosi nuomonės, kad Maltoje egzistuoja per didelis deficitas. [1] 2004 m. pavasario Komisijos prognozes galima rasti šioje svetainėje: http://europa.eu.int/comm/economy_finance/publications/european_economy/2004/ee204en.pdf . [2] Pilnas šios ataskaitos tekstas paskelbtas šioje svetainėje: http://europa.eu.int/comm/economy_finance/about/activities/sgp/procedures_en.htm . [3] OL L 209, 1997 8 2. [4] OL L 209, 1997 8 2.